มีเพื่อนแนะนำว่า ถ้าจะกินอาหารทะเลสดๆ ให้มาที่หาดราไวย์ตรงทางเข้าหมู่บ้านชาวประมง ร้านแรกซ้ายมือ ชื่อร้านมุขดี ห่ะแรกก็หาไม่เจอ จนจอดรถและเดินเล่นๆก็เจอ เลยต้องแวะมาจัดหนักจัดเต็มสักหน่อย มาดูกันหน่อยสิว่าจะอร่อยจริงมั้ย
พอแวะเข้ามาที่ร้าน พนักงานก็บอกว่าให้ไปเดินเลือกปลาซื้อปลาสดๆจากชสวบ้านแล้วเอามาให้ที่ร้านทำได้เลย จะถูกกว่าสั่งจากในร้าน โดยทางร้านจะคิดค่าทำกิโลกรัมละ 100 บาทเท่านั้น แต่ผมก็ขอเลือกสั่งจากในร้านดีกว่า ที่จะไปสั่งไปเลือกของสดที่ยังไม่ตายมาตายเพื่อเรา (บาปกรรม) ขอไม่มีส่วนรู้เห็นด้วยกับการตายของสัตว์ที่จะมาเป็นอาหารดีกว่า เอาล่ะพล่ามเสียยาว มาดูรายการอาหารกันดีกว่า
จานที่ 1 กุ้งมังกรย่างกระเทียม กุ้งสดๆเนื้อแน่นๆ สดมากๆยังเป็นๆอยู่ในกะละมังของชาวประมงอยู่เยอะมากๆ (แล้วอย่างนี้จะไปดำน้ำดูอะไรในทะเลน๊อ หมดทะเลแน่ๆ 5555555) ก็อร่อยดีครับ แต่ในความคิดผม ผมคิดว่าเนื้อกุ้งสู้กุ้งแชบ๊วยไม่ได้ กุ้งแชบ๊วยเนื้ออร่อยกว่า จานนี้ผมให้ 4 ดาวครับ
จานที่ 2 หมึกทอดกระเทียม อร่อยครับ ของสดทำอะไรก็อร่อย จานนี้ผมให้ 4 ดาวเมื่อเทียบกับราคา จานละ 250 บาท
จานที่ 3 ปูแช่น้ำปลา เนื้อปูหวานๆ ต้องขอบอกว่าอร่อย จานนี้เอาไปเลย 5 ดาว
จานที่ 4 ต้มยำปูม้า รสชาดจัดจ้าน เปรี้ยวจี๊ดจ๊าด เนื้อปูหวานๆ อร่อย สุดโค่ย จานนี้เอาไปเลย 5 ดาว
จานที่ 5 ข้าวผัดปู อร่อยมาก เนื้อปูเพียบ อร่นสุดโค่ย เอาไปเลย 5 ดาว
สรุปร้านนี้ผมให้ 4 ดาวครึ่งครับ